ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் திரு மோடியின் ஆட்சி முறை எதிர்காலத்திலும் நீடித்து, நிலைத்து உலக அரங்கில் இந்தியாவை உயர்த்தும் : மத்திய அமைச்சர் டாக்டர் ஜிதேந்திர சிங்
கடந்த 20 ஆண்டுகளாக நீடித்து வரும் பிரதமர் திரு நரேந்திர மோடியின் ஆட்சி  முறை, எதிர்காலத்திலும் நிலைத்து, உலகின் மற்ற நாடுகளைக்காட்டிலும் இந்தியா முன்னிலை அடையும் என்று மத்திய அறிவியல் மற்றும் தொழில்நுட்பம், புவி அறிவியல், பிரதமர் அலுவலகம், பணியாளர்கள், பொது மக்கள் குறைதீர்ப்பு மற்றும் ஓய்வூதியங்கள், அணு ஆற்றல் மற்றும் விண்வெளித்துறை இணையமைச்சர்  டாக்டர் ஜிதேந்திர சிங் கூறியுள்ளார். ரத்தினச்சுருக்கமாக 20 வயதில் மோடி 2047ஆம் ஆண்டு இந்தியாவிற்கான அடித்தளம் அமைத்திருக்கிறார் என்று அர்த்தம் என்றார்.
சென்னையில் உள்ள வைஷ்ணவ் மகளிர் கல்லூரியில் “மோடி @ 20 - ட்ரீம்ஸ் மீட் டெலிவரி” என்ற நிகழ்வில் சிறப்புரை ஆற்றிய டாக்டர் ஜிதேந்திர சிங், “மோடி@20” –யின் சாராம்சத்தையும், உணர்வையும் புரிந்து கொள்ள, புத்தகத்தைப் படிப்பது அவசியம் என்றார்.
இந்த ஆண்டு மே மாதம் பிரதமர் திரு மோடி தமிழ் நாட்டிற்கு வந்ததைக் குறிப்பிட்ட டாக்டர் ஜிதேந்திர சிங், இம்மாநிலத்தில் சிறந்த உள்கட்டமைப்பை மேம்படுத்துவதிலும், தமிழை மேலும் பிரபலப்படுத்துவதற்கான உறுதிப்பாட்டையும் பிரதமர் வெளிப்படுத்தினார் என்றார்.
தமிழகம் ஒரு சிறப்பு வாய்ந்த இடம் என்றும், தமிழ் மொழி நிரந்தரமானது என்றும், அதன் கலாச்சாரம் உலகளாவியது என்றும் பிரதமர் திரு மோடி பாராட்டியதை அவர் நினைவு கூர்ந்தார்.
தமிழ் மொழியின் சிறப்பை புகழ்ந்து, தேசியக் கவிஞர் சுப்பிரமணிய பாரதியின் பிரபலமான கவிதையை மேற்கோள்காட்டிய திரு மோடி, ஒவ்வொரு துறையிலும் தமிழ்நாட்டைச் சேர்ந்த எவரோ ஒருவர் சிறந்து விளங்குகிறார் என்று கூறினார்.
மோடி@20: ட்ரீம்ஸ் மீட் டெலிவரி" என்பது மத்திய அமைச்சர் திரு அமித் ஷா, திரு எஸ் ஜெய்சங்கர், திரு அமிஷ் திரிபாதி, பிவி சிந்து, திரு அனுபம் கெர், சுதா மூர்த்தி மற்றும் பலர் எழுதிய அத்தியாயங்களின் தொகுப்பாகும்.
"மோடி @20..." புத்தகத்தில் சேர்க்கப்பட்டுள்ள பல அத்தியாயங்களில் டாக்டர் ஜிதேந்திர சிங், "ஜனநாயகம், விநியோகம் மற்றும் நம்பிக்கையின் அரசியல்" என்ற தலைப்பில் திரு அமித் ஷா எழுதிய அத்தியாயத்தைக் குறிப்பிட்டு, நாட்டின் அவநம்பிக்கையை நம்பிக்கையுடன் மாற்றுவதை விளக்கினார்.
திரு மோடி தலைமையின் கீழ் லட்சிய இந்தியா எழுச்சி பெற்றதை சுதா மூர்த்தியின் அத்தியாயம் விளக்குகிறது என்றும் லதா மங்கேஷ்கரின் அத்தியாயம் திரு மோடியின் தனிப்பட்ட திறனை எடுத்துக்காட்டுகிறது என்றும் அவர் கூறினார்.
கடந்த 20 ஆண்டுகளின் முதல் பகுதியில் முதலமைச்சராக இருந்து, பின்னர் பிரதமராக திரு நரேந்திர மோடி பதவி ஏற்றது இந்தியாவில் முதல் முறை என்றும், உலக அளவில் இத்தகைய சிறப்பு பெறுவது அரிது என்றும் அவர் கூறினார்.
“கடந்த காலத்தில் நாடாளுமன்ற உறுப்பினராக இல்லாமல், நேரடியாக பிரதமர் பதவியை ஏற்கும் முதல்வர் என்ற அரிதான நிகழ்வையும் திரு மோடி ஏற்படுத்தினார். எல்லாவற்றிற்கும் மேலாக, 2002-ல் மோடி முதலமைச்சராக வருவதற்கு முன், அவர் அரசு அல்லது நிர்வாகத்தில் எந்தப் பதவியையும் வகித்ததில்லை. மேலும் கடந்த காலங்களில் அவர் உள்ளூர் மட்டத்திலோ அல்லது மாநில அளவிலோ அல்லது தேசிய அளவிலோ எந்தத் தேர்தலிலும் போட்டியிடவில்லை என்பது மிகப்பெரிய தனிச்சிறப்பு” என்று திரு ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்:
பிரதமர் அலுவலகம்
வங்கதேச பிரதமருக்கு பிரதமர் திரு. மோடி நன்றி
கோவிட் - 19 அவசர கால பயன்பாட்டு நிதியத்துக்கு பங்களிப்பு செய்தமைக்காக, வங்கதேச பிரதமர் திருமதி ஷேக் ஹசீனாவுக்கு இந்தியப் பிரதமர் திரு. நரேந்திர மோடி நன்றி தெரிவித்துக் கொண்டார்.
``கோவிட் - 19 அவசர கால பயன்பாட்டு நிதியத்துக்கு 1.5 மில்லியன் டாலர் பங்களிப்பு செய்திருப்பதற்குப் பிரதமர் ஷேக் ஹசீனாவிற்கு நன்றி தெரிவித்துக் கொள்கிறேன். நம்முடைய உறுதிப்பாடு மற்றும் ஒன்றுபட்ட செயல்பாட்டால், கோவிட் - 19 உருவாக்கியுள்ள சவால்களை நாம் வெற்றிகொள்வோம்'' என்று பிரதமர் கூறியுள்ளார்.
ரசாயனம் மற்றும் உரங்கள் அமைச்சகம்
நாட்டில் மருந்து உற்பத்தியை அதிகரிக்க மருந்தாளுமை நிறுவனங்களுக்கு உதவுமாறு மாநில மருந்துக் கட்டுப்பாட்டாளர்களை, மத்திய மருந்தாளுமைத் துறையின் செயலாளர் கேட்டுக் கொண்டுள்ளார்.
கோவிட்-19 நோய்க்குப் பிந்தைய காலகட்டத்திலும், மருந்துகள் தயாரிப்பு மற்றும் மருந்தாளுமை மற்றும் மருத்துவக்கருவிகள் தயாரிக்கும் அமைப்புகளின் பணிநிலைமைகளைப் பரிசீலிப்பதற்காக, 20 மாநிலங்கள்/ யூனியன் பிரதேசங்களின் மாநில மருந்துக் கட்டுப்பாட்டாளர்களுடன்  மத்திய மருந்தாளுமைத் துறைச் செயலாளர் தலைமையில் மருந்துப்பொருள்கள் விலை நிர்ணய தேசிய ஆணையம் , Drug Controller General of India DCG- I தலைவர் ஆகியோருடன் காணொளி மாநாடு நடைபெற்றது.
அனைத்து மாநில மருந்துக் கட்டுப்பாட்டாளர்களின் முயற்சிகளையும் பாராட்டிய செயலாளர், மருந்துகளுக்கும், மருத்துவக்கருவிகளுக்கும் பற்றாக்குறை எதுவும் ஏற்படாத வண்ணம், உள்ளாட்சி நிர்வாக அதிகாரிகள் மற்றும் இதர சம்பந்தப்பட்ட அதிகாரிகளின் உதவியுடன் தயாரிப்பு அமைப்புகளுக்கு அனைத்து ஆதரவையும் அளிக்குமாறு, அவர்களைக் கேட்டுக்கொண்டார்.
அனைத்து மாநில மருந்துக் கட்டுப்பாட்டாளர்களும் பின்வருவனவற்றைச் செய்யவேண்டுமென்று செயலர் அறிவுறுத்தினார்:
தயாரிப்பு சதவிகிதத்தை அதிகரித்து, அவை முழுத்திறனில் பணியாற்றுவதை உறுதி செய்வது மற்றும் மருந்துகள் கிடைப்பதை உறுதி செய்வது.
மருந்துகள் மற்றும் மருத்துவக்கருவிகளுக்குத் தேவையான போக்குவரத்து, பணியாளர் நடமாட்டம், இத்தொழில்களுக்கான உப தொழில் அமைப்புகள் ஆகியவை தொடர்பான அனைத்து பிரச்சினைகளுக்கும் சம்பந்தப்பட்ட உள்ளாட்சி அதிகாரிகளுடன் ஒருங்கிணைந்து தீர்வு காண்பது.
மருந்துகளையும், மருத்துவக்கருவிகளையும் பதுக்குவது மற்றும் அவற்றின் விலைகளை உயர்த்துவது ஆகியவை குறித்துக் கண்காணிப்பது, அதுபோல் எங்கேனும் நடைபெற்றால் உடனடியாக நடவடிக்கை எடுப்பது.
அனைத்து மாநிலங்களும் மருந்துகள் மற்றும் மருத்துவக்கருவிகள் தயாரிப்பு அமைப்புகள் பற்றிய தகவல்களை உடனடியாக கணிப்பொறி மென்பொருள் மூலமாக அளிக்கவேண்டும்.
ஹைட்ராக்ஸி குளோரோக்வின், அசித்ரோமைசின், பாரசிட்டமால் ஃபார்முலேஷன்கள் கிடைக்கின்றனவா என்பதை அனைத்து மாநில மருந்துக் கட்டுப்பாட்டாளர்களும் கண்காணிக்க வேண்டும்.
மத்திய சுகாதார குடும்ப நல அமைச்சகம் அனுப்பியுள்ள சுற்றறிக்கையின் படி 55 + 97 அத்தியாவசிய மருந்துகள் தொடர்ந்து கண்காணிக்கப்பட்டு, புள்ளி விவரங்கள் கொடுக்கப்பட வேண்டும்.
மத்திய அமைச்சரவை
இந்தியா மற்றும் சுவிட்சர்லாந்து நாடுகளுக்கு இடையிலான விமான சேவை ஒப்பந்தத்தில் திருத்தம் செய்வதற்கான நெறிமுறையில் கையெழுத்திடுவதற்கு மத்திய அமைச்சரவை ஒப்புதல்
இந்தியா மற்றும் சுவிஸ் கூட்டமைப்பு கவுன்சில் இடையே விமான சேவைகள் தொடர்பான ஒப்பந்தத்தில் திருத்தம் செய்வதற்கும், இந்த திருத்தங்களை நடைமுறைப்படுத்துவது குறித்து சுவிட்சர்லாந்து நாட்டுடன் மேற்கொள்ளப்பட்ட தூதரக குறிப்புகளை பரிமாறிக் கொள்வதற்கும் வகை செய்யும் பிரகடனத்தில் கையெழுத்திடுவதற்கு பிரதமர் திரு.நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது.
சிவில் விமான போக்குவரத்துத் துறையில் ஏற்பட்டுள்ள முன்னேற்றங்களுக்கு இசைவாக, இந்தியா-சுவிட்சர்லாந்து இடையிலான விமான சேவைகள் ஒப்பந்தத்தில் திருத்தங்கள் செய்யப்பட உள்ளன.
பிரதமர் அலுவலகம்
வளர்ச்சியடைந்த இந்தியாவுக்கான தளத்தை உருவாக்கி, ஒவ்வொரு துறையும் துரிதமான முன்னேற்றத்தைக் கண்டுள்ளது: பிரதமர்
இந்தியாவின் இணையற்ற உள்கட்டமைப்பை உருவாக்க காரணமான பல்வேறு வளர்ச்சி மற்றும் மேம்பாட்டு முன்முயற்சிகள் குறித்த கட்டுரைகள், வரைகலைகள், காணொலிகள் மற்றும் தகவல்களை பிரதமர் திரு. நரேந்திர மோடி பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“9 ஆண்டு விரைவான முன்னேற்றத்தில் இந்தியாவில் வளர்ச்சி மற்றும் மேம்பாட்டுக்கான அடித்தளத்தை நாம் அமைத்துள்ளதுடன், ஈடு இணையற்ற உள்கட்டமைப்பை வடிவமைத்துள்ளோம். வளர்ச்சியடைந்த இந்தியாவுக்கான தளத்தை உருவாக்கி, ஒவ்வொரு துறையும் துரிதமான முன்னேற்றத்தைக் கண்டுள்ளது”.
PIB Headquarters
கல்பாக்கம் அவசர நிலை ஒத்திகை பயிற்சி முகாம் துவக்க விழா
கல்பாக்கம் அணுசக்தி மையம், அணுசக்தி துறையின் பல பிரிவுகளைக் கொண்டு இயங்கி வருகிறது. சென்னை அணுமின் நிலையம், இந்திரா காந்தி அணு ஆராய்ச்சி மையம், வேக ஈனுலை , பாபா அணு ஆராய்ச்சி மைய பிரிவுகள் போன்றவை இதில் அடக்கம். அணுசக்தி விதிமுறைகளின்படி இரு வருடங்களுக்கு ஒருமுறை நடைபெறும் அவசரநிலை ஒத்திகையை முன்னிட்டு மாவட்ட அதிகாரிகளுக்கும், அலுவலர்களுக்கும் பயிற்சி முகாம்களை இந்த மையம் நடத்தி வருகிறது.
செப்டம்பர் மாதம் 27 ஆம் தேதி நடைபெற இருக்கும் அவசர நிலை ஒத்திகை நிகழ்வை முன்னிட்டு அதையொட்டிய பயிற்சி முகாமை, காஞ்சிபுரம் மாவட்ட ஆட்சியர் திரு. P.பொன்னையா இன்று  துவக்கி வைத்தார்.
சென்னை அணுமின் நிலைய இயக்குனர் திரு. M.ஸ்ரீனிவாஸ் அணுமின் நிலையத்தின் பாதுகாப்பு அம்சங்களைப் பற்றி எடுத்துரைத்தார். இந்த ஒத்திகை, பொதுமக்களுக்கு பாதிப்பு ஏற்படாத முறையில் நடத்தப்படும். மாவட்ட ஆட்சியர் தனது துவக்க உரையில், அவசர நிலை ஒத்திகையின் முக்கியத்துவத்தையும், மக்கள் பாதுகாப்பில் அதன் பங்கையும் குறிப்பிட்டு மாவட்ட அதிகாரிகளின் பங்களிப்பை வலியுறுத்தினார்.
காஞ்சிபுரம் மாவட்ட வருவாய் அதிகாரி திரு. சுந்தரமூர்த்தி, சார் ஆட்சியர் திரு.சரவணன், செங்கல்பட்டு வட்டக் கோட்டாட்சியர், திரு.N.செல்வம், Dr.கல்லோல் ராய், CMD, பாவினி, கல்பாக்கம் அணுசக்தி மையத்தின் உயர் அதிகாரிகள் மற்றும் பலர் விழாவில் பங்கேற்று சிறப்பித்தனர்.
துவக்க விழாவை தொடர்ந்து மாவட்ட அதிகாரிகளுக்கு பயிற்சி முகாம் நடைபெற்றது.
வரும் பத்து நாட்களில் 200 அலுவலர்கள் இந்த பயிற்சி முகாமில் கலந்து கொண்டு பயிற்சி பெறுவார்கள் என காஞ்சிபுரம் மாவட்ட நிர்வாகம் தெரிவித்துள்ளது.
பிரதமர் அலுவலகம்
ஓமன் சுல்தான் மேதகு ஹைதம் பின் தாரிக்-வுடன் பிரதமர் திரு.நரேந்திர மோடி தொலைபேசி உரையாடல்
பிரதமர் திரு.நரேந்திர மோடி, ஓமன் நாட்டு சுல்தான் மேதகு சுல்தான் ஹைதம் பின் தாரிக்-வுடன் இன்று தொலைபேசியில் உரையாடினார்.
ஓமன் நாட்டுக்கு கொவிட்-19 தடுப்பு மருந்துகளை இந்தியா விநியோகித்ததற்காக சுல்தான் அவரைப் பாராட்டினார். பெருந்தொற்றுக்கு எதிராக இணைந்து போராடுவதற்கான ஒத்துழைப்பை தக்க வைத்துக் கொள்வது என இரண்டு தலைவர்களும் ஒப்புக் கொண்டனர்.
தமது ஆட்சியின் ஓராண்டை நிறைவு செய்ததற்காகவும், ஓமன் நாட்டிற்கான 2040 தொலை நோக்குப் பார்வைக்காகவும் பிரதமர் சுல்தானுக்கு வாழ்த்து தெரிவித்தார்.
பாதுகாப்பு, சுகாதாரம், வர்த்தகம், முதலீடு உள்ளிட்ட அனைத்துத் துறைகளிலும் இந்திய-ஓமன் ஒத்துழைப்பு வளர்ந்து வருவது குறித்து இருவரும் திருப்தி தெரிவித்தனர்.
இரண்டு உத்திசார் கூட்டாளிகளுக்கு இடையேயான பொருளாதார, பண்பாட்டு உறவுகளை மேம்படுத்தி வரும் புலம் பெயர்ந்த இந்தியர்களின் பங்கினை இரண்டு தலைவர்களும் பாராட்டினர்.
(
உள்துறை அமைச்சகம்
2020 சுதந்திர தினத்தை முன்னிட்டு 926 காவல் பணியாளர்களுக்கு விருதுகள் வழங்கப்பட்டன
2020 சுதந்திர தினத்தை முன்னிட்டு 926 காவல் பணியாளர்களுக்கு
விருதுகள் வழங்கப்பட்டன. குறிப்பிடத்தக்க மகத்தான வீரச்செயல் காவல் பதக்கங்கள் 215 காவல்துறைப் பணியாளர்களுக்கு வழங்கப்பட்டன. மிகவும் குறிப்பிடத்தக்கப் புகழ்பெற்ற சேவைக்கான குடியரசுத்தலைவர் காவல் பதக்கங்கள் 80 காவல் பணியாளர்களுக்கும், சிறப்பான சேவைக்கான காவல் விருதுகள் 631 காவல் பணியாளர்களுக்கும் வழங்கப்பட்டன.
குறிப்பிடத்தக்க மகத்தான வீரச் செயல் காவல் பதக்கங்கள் 215இல் ஜம்மு மற்றும் காஷ்மீர் பகுதியில் மகத்தான பணிஆற்றிய 123 பேருக்கும், இடதுசாரி பயங்கரவாதம் பாதித்த பகுதிகளில் மகத்தான பணியாற்றிய 29 பேருக்கும், வடகிழக்குப்பகுதியில் மகத்தான பணியாற்றிய 8 பேருக்கும் வழங்கப்பட்டன. மகத்தான வீரச்செயல் காவல் பதக்கங்கள் பெற்றவர்களில் 55 பேர் மத்திய ரிசர்வ் காவல் படையைச் சேர்ந்தவர்கள், 81 பேர் ஜூம்மு காஷ்மீர் காவல் படையைச் சேர்ந்தவர்கள், 23 பேர் உத்தரப்பிரதேசத்தையும் 16
பேர் தில்லி காவல்துறையையும், 14 பேர் மஹாராஷ்ட்ராவையும் 12 பேர் ஜார்கண்டையும் சேர்ந்தவர்கள். இதர நபர்கள் இதர மாநிலங்கள் / யூனியன் பிரதேசங்கள் மற்றும் மத்திய ஆயுதக்காவல் படைகளைச் சேர்ந்ததவர்கள்.
மத்திய அமைச்சரவை
இந்தியாவில் செமி கண்டக்டர்கள் மற்றும் காட்சிப்படுத்தும் மின்னணு சாதனங்கள் உற்பத்திச் சூழலை மேம்படுத்துவதற்கான திட்டத்திற்கு அமைச்சரவை ஒப்புதல் அளித்துள்ளது
தற்சார்பு இந்தியா தொலைநோக்குத் திட்டத்தை மேலும், தீவிரப்படுத்தவும், மின்னணு சாதனங்கள் வடிவமைப்பு மற்றும் உற்பத்திக்கான உலகளாவிய குவிமையமாக இந்தியாவை நிலை நிறுத்தவும் நீடித்து உழைக்கவல்ல செமி கண்டக்டர் மற்றும் காட்சிப்படுத்தும் மின்னணு சாதனங்கள் உற்பத்திச் சூழலை மேம்படுத்த விரிவானத் திட்டத்திற்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
செமி கண்டக்டர் மற்றும் காட்சிப்படுத்தும் மின்னணு சாதனங்களை உற்பத்தி செய்யும் மற்றும் வடிவமைக்கும் நிறுவனங்களுக்கு உலகளாவிய போட்டித் தன்மையுடன் ஊக்கத்தொகையை இந்தத் திட்டம் வழங்கும். உத்திகள் வகுத்தலில் முக்கியத்துவம் வாய்ந்த மற்றும் பொருளாதாரத்தில் தற்சார்பான இந்தியாவின் தொழில்நுட்ப தலைமைத்துவத்திற்கு இது வழிவகுக்கும்.
தொழில்துறையில் 4.0 டிஜிட்டல் மாற்றத்தின் அடுத்தக் கட்டத்திற்கு செமி கண்டக்டர்களும் காட்சிப்படுத்தும் சாதனங்களும். நவீன மின்னணு துறைக்கு அடித்தளம் அமைப்பவையாகும். இது அதிகப்படியான முதலீடுகள், அதிகபட்ச பொறுப்பு போன்றவற்றைக் கொண்டதாகும்.
ரூ.76,000 கோடி  ஒதுக்கீட்டுடனான மின்னணு சாதனங்கள், உபகரணங்களை ஒன்றிணைத்தல், முழுமையாக தயாரிக்கப்பட்ட பொருள்கள் உட்பட இந்தத் திட்டத்தின் வழங்கல் தொடரில் ஒவ்வொரு பகுதிக்கும் மத்திய அரசு ஊக்கத்தொகை அறிவித்துள்ளது.
ஒட்டுமொத்தமாக செமி கண்டக்டர்களை அடித்தளமாகக் கொண்டு மின்னணு சாதனங்கள் உற்பத்திக்கான குவி மையமாக இந்தியாவை நிலைநிறுத்த ரூ.2,30,000 கோடி  நிதியுதவி வழங்க மத்திய அரசு உறுதி பூண்டுள்ளது.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1781723
-----
(
அறிவியல் மற்றும் தொழில்நுட்பத்துறை
உயிரி தொழில்நுட்பத் துறையில் புதிய தொழில்கள் கண்காட்சி-2022
உயிரி தொழில்நுட்பத்துறை தொழில் ஆராய்ச்சி உதவி அமைப்பின் 10 ஆண்டுகள் நிறைவை கொண்டாடும் வகையிலும், இந்தியாவின் உயிரி தொழில்நுட்பத்துறையை முன்னேற்றுவதற்கான முயற்சிகளை செயல்படுத்தும் விதமாகவும், தில்லியிலுள்ள பிரகதி மைதானத்தில், நாளை 2022 ஜுன் 9-10 ஆகிய தேதிகளில், உயிரி தொழில்நுட்பத்துறையில் புதிய தொழில்கள் தொடர்பான கண்காட்சி நடைபெறவுள்ளது.
இந்த கண்காட்சியில், உயிரி தொழில்நுட்பத்துறை தொழில் ஆராய்ச்சி உதவி அமைப்பின் ஆதரவுடன் வெற்றி பெற்ற 75 புதிய தொழில்கள், 75 சிறப்பு உயிரி தொழில்நுட்பத்துறை புதிய தொழில்கள், 21 தொழில்நுட்ப ஆராய்ச்சி நிறுவனங்கள் மற்றும் பல்கலைக் கழகங்கள், தொழில் மற்றும் உள்நாட்டு வணிகத்தை மேம்படுத்துவதற்கான துறையின் வெற்றி பெற்ற 50 புதிய தொழில்கள், உயிரி தொழில்நுட்பத்துறை தொழில் ஆராய்ச்சி உதவி அமைப்பின் மூலம் ஏற்படுத்தப்பட்ட உள்கட்டமைப்புகள் மற்றும் உள்நாடு மற்றும் சர்வதேச உதவிகள் மூலம் தொடங்கப்பட்ட புதிய தொழில்கள் இந்த கண்காட்சியில் இடம்பெற்றிருக்கும். இந்த கண்காட்சி ஜுன் 8-ம் தேதி மதியம் 12.30 மணிக்கு தொடங்கி ஜுன் 10-ம் தேதி காலை 10.00 மணி வரை பொதுமக்கள் பார்வையிட திறந்திருக்கும்.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1832055
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்து அமைச்சகத்தின் செயலாளராக திரு வும்லுன்மங் வுல்னம் பொறுப்பேற்பு
2023 ஆம் ஆண்டு ஆகஸ்ட் 31 ஆம் தேதி திரு ராஜீவ் பன்சல் ஓய்வு பெற்றதைத் தொடர்ந்து, இந்திய அரசின் சிவில் விமானப் போக்குவரத்து அமைச்சகத்தின்  செயலாளராக திரு வும்லுன்மங் வுல்னம் இன்று பொறுப்பேற்றார்.
அவர் மணிப்பூரைச் சேர்ந்த 1992-ம் ஆண்டு தொகுப்பு இந்திய ஆட்சிப் பணி அதிகாரி ஆவார். மத்திய அரசின் நிதி அமைச்சகத்தின் கூடுதல் செயலாளர், உள்துறை இணைச் செயலாளர், நிதி மற்றும் நிறுவன விவகாரங்களுக்கான துணைச் செயலாளர் உள்ளிட்ட பல முக்கிய பதவிகளை வகித்துள்ளார்.
மணிப்பூர் அரசாங்கத்தில் சுகாதாரம் மற்றும் குடும்ப நலத்துறை ஆணையர், போக்குவரத்து இயக்குநர் உள்ளிட்ட பல முக்கிய பதவிகளையும் அவர் வகித்துள்ளார். உலக வங்கியின் நிர்வாக இயக்குநரின் ஆலோசகராகவும் அவர் பணியாற்றியுள்ளார்.
ரெயில்வே அமைச்சகம்
ஏசி காற்று குழாய்கள் மூலம் கோவிட்-19 வைரஸ் பரவும் அபாயம் உள்ளதால், ஏசி ரயில் பெட்டிகள் பொருத்தமானதல்ல
5231 ஏ.சி அல்லாத ரயில் பெட்டிகளை தனிமை பெட்டிகளாக இந்திய ரயில்வே மாற்றியுள்ளது
கொவிட்-19 சிகிச்சை அளிக்கும் திறனை அதிகப்படுத்துவதற்காக, இந்திய ரயில்வேத்துறை 5231 ஏ.சி அல்லாத ரயில் பெட்டிகளை தனிமை பெட்டிகளாக மாற்றியுள்ளது. மத்திய சுகாதாரத்துறை அமைச்சகத்தின் வழி காட்டுதல்கள்படி, கொவிட்டால் பாதிக்கப்பட்டிருக்கலாம் என்று சந்தேகிக்கப்படும் நோயாளிகளையும், கொவிட் நோயாளிகளையும் பராமரிக்கும் மையங்களாக இந்த ரயில் பெட்டிகள் மாற்றப்பட்டுள்ளன.
மத்திய சுகாதாரத்துறை மற்றும் நிதி ஆயோக் உருவாக்கிய ஒருங்கிணைந்த கோவிட் திட்டத்தின் ஒரு பகுதியாக இந்த வசதிகள் உள்ளன. மாநிலங்களில் உள்ள படுக்கை வசதிகளில் நோயாளிகள் நிறைந்த பின் இவற்றை பயன்படுத்த வேண்டும்.
இந்த ரயில் பெட்டியை காற்றோட்டமுள்ள, இயற்கை வெளிச்சம் உள்ள இடங்களில் பயன்படுத்த வேண்டும். குளிர்சாதன வசதி அளிக்கப்பட்டால், அது குழாய் வழி ஏ.சியாக இருக்ககூடாது.
கொவிட் நோயாளிகளுக்கு ரயில் பெட்டிகள் தயாரிக்கும் முன்பே, ஏ.சி விஷயம் குறித்து நிதி ஆயாக் மற்றும் மத்திய சுகாதாரத்துறையுடன் ஆலோசிக்கப்பட்டது. ஏ.சி காற்று குழாய்கள் மூலம் கோவிட்-19 வைரஸ் பரவும் அபாயம் உள்ளதால், ஏ.சி பெட்டிகள் பொருத்தமாக இருக்காது என முடிவு செய்யப்பட்டது. கோவிட் வைரஸை எதிர்த்துப் போராட, அதிகளவிலான வெப்பநிலை தேவை. மேலும் திறந்த ஜன்னல்கள் மூலமான காற்றோட்ட வசதி நோயாளிகளுக்கு பலன் அளிக்கும்.
உயர் நிலைக்குழு-2 உத்தரவுப்படியும், விருப்பப்படியும், இந்த தனிமை ரயில் பெட்டிகள், கோவிட் பராமரிப்பு மையங்களாக செயல்படும். மிதமான மற்றும் அதிகமிதமான அல்லது தொற்று இருக்கலாம் என சந்தேகப்படும் கொவிட் நோயாளிகளுக்கு, இந்த ரயில் பெட்டிகளை பயன்படுத்தலாம்.
மத்திய சுகாதாரத்துறை அமைச்சகம் தயாரித்த கோவிட் ரயில் விதி முறைப்படி, கோவிட் ரயில் நிற்கும் பிளாட்பாரத்துக்கு அருகேயுள்ள பிளாட்பாரத்தில் ஒரு அவசர சிகிச்சை மையம் சுகாதாரத்துறையினரால் அமைக்கப்பட வேண்டும். ரயில் நிற்கும் பிளாட்பாரத்துக்கு இறுதியில், பொருட்களை மாற்றுவதற்கான அறைவசதி செய்யப்பட வேண்டும். நிரந்தரமாக இந்த வசதி இல்லை என்றாலும், தற்காலிக ஏற்பாட்டில் இந்த வசதி வழங்கப்பட வேண்டும்.
மாநிலத்தில் உள்ள படுக்கை வசதிகளில், நோயாளிகள் நிறைந்த பின்பே, இந்த ரயில் பெட்டி வசதிகளைப் பயன்படுத்த வேண்டும் என அறிவுறுத்தப்பட்டுள்ளது. இந்த ரயில் பெட்டிகள் ஜூலை மாத மத்தியில் தான் தேவைப்படும் என எதிர்பார்க்கப்படுகிறது. அப்போது தான், நோய்பாதிப்பு உச்சத்தில் இருக்கும் என்றும் எதிர்பார்க்கப்படுகிறது.
------
(Visitor Counter : 174
குடியரசுத் துணைத் தலைவர் செயலகம்
வரிச்சலுகைகள் வாயிலாக நிதி ஆணையங்களும், உள்ளாட்சி அமைப்புகளும் பசுமைக் கட்டிடங்களை ஊக்குவிக்க வேண்டும்: குடியரசு துணைத் தலைவர்
வரிச்சலுகைகள் உள்ளிட்ட பல்வேறு நடவடிக்கைகளின் வாயிலாக நிதி ஆணையங்களும், உள்ளாட்சி அமைப்புகளும் பசுமைக் கட்டிடங்களை ஊக்குவிக்க வேண்டும் என்றும், பசுமைக் கட்டிடங்களுக்கு ஒற்றைச் சாளர ஒப்புதல் வழங்கும் வகையில் அனைத்து மாநிலங்களும் இணையதளங்களை உருவாக்க வேண்டும் என்றும் குடியரசு துணைத் தலைவர் திரு எம் வெங்கையா நாயுடு வலியுறுத்தியுள்ளார்.
ஹைதராபாத்தில் உள்ள க்ரிஹா என்னும் குடியிருப்புக் கட்டிடங்களுக்கு பசுமை மதிப்பீடு வழங்கும் குழுமத்தின் 12-வது உச்சி மாநாட்டை காணொலி வாயிலாக இன்று அவர் தொடங்கி வைத்துப் பேசினார்.
உலக அளவில் பசுமைக் கட்டிடங்கள் இயக்கத்திற்கு தலைமை வகிக்கும் திறன் இந்தியாவிடம் இருப்பதாக கூறிய அவர், அரசு மற்றும் தனியார் துறைகள் ஆகியவை பசுமைக் கட்டிடங்களை ஊக்குவிக்க வேண்டும் என்று கோரிக்கை விடுத்தார். பசுமைக் கட்டிடங்கள் குறித்து போதிய விழிப்புணர்வு தற்போது இல்லை என்று கவலை தெரிவித்த அவர், வெகுஜன ஊடகத்தின் வாயிலாக இதன் நன்மைகள் குறித்து அனைவருக்கும் தெரிவிக்க வேண்டும் என்றார். “பசுமைக் கட்டிடங்கள் இயக்கம் மக்கள் இயக்கமாக மாற வேண்டும்”, என்று அவர் குறிப்பிட்டார்.
பசுமைக்குடில் வாயு வெளியேற்றத்தில் கட்டிடங்களின் பங்கு முக்கிய அங்கம் வகிப்பதாக குறிப்பிட்ட குடியரசு துணைத் தலைவர், சுற்றுச் சூழலுக்கு ஏற்ற வகையில் கட்டிடங்கள் அமைவதை பங்குதாரர்கள் உறுதி செய்வது அவசியம் என்று தெரிவித்தார். “கட்டிடப் பணிகளுக்காக இன்று நாம் பயன்படுத்தும் பொருட்கள் நீடித்த தன்மை வாய்ந்ததாக இருக்க வேண்டும், எதிர்கால தலைமுறையினர் அவர்கள் தேவைகளை நிறைவேற்றுவதில் ஆபத்து விளைவிக்கும் வகையில் இருக்கக் கூடாது” என்று அவர் கேட்டுக்கொண்டார்.
பல்வேறு அரசு மற்றும் தனியார் அமைப்புகள் வருங்காலத்தில் பசுமைக் கட்டிடங்களை அமைக்கவிருப்பதற்கு மகிழ்ச்சி தெரிவித்த திரு வெங்கையா நாயுடு, எதிர்காலத்தில் அமைக்கப்படும் அனைத்து விதமான கட்டிடங்களும் கட்டாயம் பசுமை அம்சங்களை கொண்டிருக்க வேண்டும் என்று வலியுறுத்தினார். புதிய கட்டிடங்கள் மட்டுமல்லாது ஏற்கனவே உள்ள கட்டிடங்களும் சுற்றுச்சூழலுக்கு ஏதுவான வகையில் மாற்றி அமைக்கப்பட வேண்டும் என்று அவர் மேலும் குறிப்பிட்டார்.
பருவநிலை மாற்றம் நம்மிடையே தாக்கத்தை ஏற்படுத்துவதாக எச்சரித்த அவர், பொருளாதார மேம்பாடும் சுற்றுச்சூழல் பாதுகாப்பும் சமன்படுத்தப்பட வேண்டும் என்று கூறினார். இயற்கையை மதிப்பதன் மூலம் பொருளாதாரமும் சூழலியலும் இணைந்து செயல்படும் என்றார் அவர்.
வரும் 2050-ஆம் ஆண்டுவாக்கில் நாட்டின் மக்கள் தொகையில் 50 சதவீதத்தினர் நகரங்களில் வசிக்கக் கூடும் என்றும் இதன் காரணமாக வீட்டுவசதித் துறையில் கூடுதல் சுமை ஏற்படும் என்பதால் வளர்ந்து வரும் தேவைகளை நிறைவேற்ற பசுமை தீர்வுகளை மேம்படுத்த வேண்டும் என்றும் அவர் யோசனை தெரிவித்தார்.
குளிரூட்டப்பட்ட கூரைகளை அமைப்பதற்கு முக்கியத்துவம் வழங்க வேண்டும் என்று வலியுறுத்திய திரு வெங்கையா நாயுடு, இந்தியாவில் 60 சதவீதத்திற்கும் மேலான கூரைகள் உலோகம், கல்நார், கான்கிரீட் ஆகியவற்றால் அமைக்கப்படுவதால் கட்டிடத்தின் உள்ளே வெப்பம் அதிக அளவில் வெளிப்படுவதாகக் கூறினார்.
இந்த நிகழ்ச்சியில் மத்திய நகர்ப்புற மேம்பாட்டு அமைச்சர் திரு ஹர்தீப் சிங் புரி, க்ரிஹா குழுவின் தலைவர் டாக்டர் அஜய் மாத்தூர், தலைவரும் நிர்வாக இயக்குநருமான திரு சஞ்சய் சேத் உள்ளிட்டோர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680744
(Visitor Counter : 191
விவசாயத்துறை அமைச்சகம்
ஊரடங்கின் போது, உணவு தானியங்கள், அழுகக்கூடிய பொருள்களை ஏற்றிச் செல்லும் வசதிக்கான ‘’கிசான் ரத்’’ செயலியை வேளாண் அமைச்சர் திர். நரேந்திர சிங் தோமர் தொடங்கி வைத்தார்
மத்திய விவசாயம் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர், இன்று கிரிஷி பவனில், விவசாயிகள் நலனுக்கான செயலியைத் தொடங்கி வைத்தார். தேசிய தகவலியல் மையம் உருவாக்கியுள்ள இந்தச் செயலி, விவசாய மற்றும் தோட்டக்கலை உற்பத்திப் பொருள்களைக் கொண்டு செல்வதற்காக முதல்நிலை மற்றும் இரண்டாம் நிலை போக்குவரத்து வாகனங்களைத் தேடும் விவசாயிகள் மற்றும் வணிகர்களுக்குப் பெரிதும் பயன்படும். விளை நிலங்களில் இருந்து மண்டிகள், விவசாய உற்பத்தி அமைப்பின் சேகரிப்பு மையங்கள், உணவுக் கிடங்குகளுக்கு பொருள்களைக் கொண்டு செல்வது உள்ளிட்டவை முதல்நிலை போக்குவரத்தாகும். மண்டிகளில் இருந்து பொருள்களை மாநிலங்களுக்கு உள்ளேயும், மாநிலங்களுக்கு இடையிலான மண்டிகள், பதப்படுத்தும் நிலையங்கள், ரயில் நிலையங்கள், சேமிப்புக் கிடங்குகள், மொத்த விற்பனையாளர்களுக்கு கொண்டு செல்வது உள்ளிட்டவை இரண்டாம் நிலை போக்குவரத்தாகும்.
இந்த நிகழ்ச்சியில் பேசிய வேளாண் அமைச்சர் திரு. தோமர், ஊரடங்கிற்கு இடையே, விவசாய வேலைகள் தொடர்ந்து நடக்க வேண்டும் என்று கூறினார். பிரதமர் திரு. நரேந்திர மோடியின் உத்தரவுப்படி, விவசாயத்துறைக்கு சலுகைகள் அளிக்கப்படுவதாக அவர் கூறினார். சாகுபடியும், அறுவடையும் தொடர்ந்து நடக்கும் போது, கிசான் ரத் செயலி, விளையும் இடத்திலிருந்து மண்டிக்கும், அங்கிருந்து நாடு முழுவதும் உள்ள பிற மண்டிகளுக்கும் பொருள் போக்குவரத்தை மேற்கொள்ள விவசாயிகளுக்கும், வர்த்தகர்களுக்கும் உதவும் என்பதால், பொருள் போக்குவரத்து மிகவும் எளிதாக இருக்கும். கொவிட்-19 தொற்றுப் பரவலால், நாடு முழுவதும் மோசமான நிலையைக் கடந்து வரும் இந்தச் சூழலில், இந்த கிசான் ரத் செயலி, நாட்டில் விவசாயிகள், விவசாயிகள் உற்பத்தி அமைப்புகள், கூட்டுறவு சங்கங்கள், தங்களது விளைபொருள்களை நிலத்தில் இருந்து மண்டிகளுக்கு கொண்டு செல்ல பொருத்தமான போக்குவரத்து வசதியைத் தேர்ந்தெடுக்க உதவும்.
உணவு தானியங்கள் , பழங்கள் மற்றும் காய்கறிகள், எண்ணெய் வித்துக்கள், மசாலாப் பொருள்கள், நார்ப் பயிர்கள், பூக்கள், மூங்கில், கட்டைகள் மற்றும் சிறு வன உற்பத்திப் பொருள்கள், தேங்காய்கள் போன்ற விவசாய உற்பத்திப் பொருள்களை ஏற்றிச் செல்வதற்கான சரியான போக்குவரத்து முறையைக் கண்டறிய விவசாயிகளுக்கும், வணிகர்களுக்கும் ‘’கிசான் ரத்’’ எனப் பெயரிடப்பட்டுள்ள கைபேசி செயலி உதவக்கூடியதாகும். அழுகக்கூடிய பொருள்களைக் கொண்டு செல்லும் பதப்படுத்தும் வசதி கொண்ட வாகனங்களை வணிகர்கள் தேர்வு செய்வதற்கும் இந்தச் செயலி பயன்படும்.
இந்தச் செயலி தொடக்கத்தில் ஆன்ட்ராய்டு வடிவில் 8 மொழிகளில் கிடைக்கும் வகையில் உருவாக்கப்பட்டு, இந்தியா முழுவதிலும் பயன்படுத்தத் தயாராக உள்ளது.
(
புவி அறிவியல் அமைச்சகம்
வட மாநிலங்களில் தென் மேற்கு பருவ காற்று மெதுவாக முன்னேற்றம்: மழை நீடிக்காது
வட மாநிலங்களில் தென் மேற்கு பருவ காற்று மெதுவாக முன்னேறும் எனவும், இதனால் நீடித்த மழைக்கு வாய்ப்பில்லை என்றும் இந்திய வானிலை முன்னெச்சரிக்கை மையம் தெரிவிக்கிறது. அது வெளியிட்டுள்ள அறிக்கையில் கூறியிருப்பதாவது:
ராஜஸ்தான், மேற்கு உத்தரப் பிரதேசம், ஹரியானா, சண்டிகர், தில்லி மற்றும் பஞ்சாப் ஆகிய பகுதிகளில் தென்மேற்கு பருவக்காற்றின் முன்னேற்றம் மிக மெதுவாக இருக்கும். இதனால் நீடித்த மழைக்கு வாய்ப்பில்லை.
தென்கிழக்கு உத்தரப் பிரதேசம் மற்றும் அருகில் உள்ள பகுதிகளில் குறைந்த காற்றழுத்தம் காரணமாக கிழக்கு உத்தரப் பிரதேசம் மற்றும் பீகாரில் ஒரு சில இடங்களில் அடுத்த 24 மணி நேரத்தில் கன மழை பெய்யலாம். அதன்பின் மழை குறையும்.
மேற்கு பகுதி காற்றின் தாக்கம் காரணமாக உத்தரகாண்ட்டில் ஒரு சில இடங்களில் அடுத்த 24 மணி நேரத்தில் கனமழை பெய்யலாம். அதன்பின் மழை குறையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728746
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
கொவிட்-19 சமீபத்திய தகவல்கள்: குணமடைபவர்கள் எண்ணிக்கையை அதிக அளவில் இந்தியா தொடர்ந்து கண்டு வருகிறது
தொடர்ந்து ஒரு நாளைக்கு 70 ஆயிரத்துக்கும் அதிகமாக கொரோனா தொற்றில் இருந்து குணமடைபவர்களின் எண்ணிக்கையை இந்தியா கண்டு வருகிறது.
கவனமான, ஒன்றிணைந்த, துரிதமான மற்றும் திறன் வாய்ந்த நடவடிக்கைகளின் மூலம் அதிக அளவிலான பரிசோதனைகள், சிறப்பான கண்காணிப்பு மற்றும் உயர்தர மருத்துவ சிகிச்சை மூலம் இது சாத்தியமாகி வருகிறது.
கடந்த 24 மணி நேரத்தில் 78,399 கொவிட்-19 நோயாளிகள் குணமடைந்துள்ளனர். இதன் மூலம் இந்தியாவில் மொத்த குணமடைந்தோரின் எண்ணிக்கை 37 லட்சத்தை கடந்து 3,702,595ஐ தொட்டுள்ளது. குணமடைந்தோரின் விகிதம் 77.88 சதவீதமாக உள்ளது.
மகாராஷ்டிரா, தமிழ்நாடு, ஆந்திரப் பிரதேசம், கர்நாடகா மற்றும் உத்திரப் பிரதேசம் ஆகிய 5 மாநிலங்கள், நாட்டின் 58 சதவீத குணமடைதல்களுக்கு காரணமாக உள்ளன.
மகாராஷ்டிராவில் மட்டும் ஒரே நாளில் சுமார் 13 ஆயிரம் பேர் குணமடைந்துள்ள நிலையில், ஆந்திரப் பிரதேசத்தில் கடந்த 24 மணி நேரத்தில் 10 ஆயிரத்துக்கும் அதிகமானோர் குணமடைந்துள்ளனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653733
(